Hågensen var ordfører i Lierne kommune 1988–1991 og vararepresentant til Stortinget fra Nord-Trøndelag 1997–2005, og møtte i 21 dager på Stortinget. Han var leder i Nord-Trøndelag Arbeiderparti 1998–2002, og støttet åpent Jens Stoltenberg i lederstriden mot Thorbjørn Jagland, noe som tvang Hågensen til å frasi seg gjenvalg som fylkesleder. I en tid var Hågensen fungerende styreleder i Nord-Trøndelag Elektrisitetsverk.